Per Stig Møller (KF), 2005-04-06:
Det er altså ikke korrekt, når spørgeren antyder
– den måde, spørgeren bruger ordet også på, kan altså også forstås på en anden måde i den sammenhæng på dansk – at jeg skulle have benægtet, at der sker krænkelser i forbindelse med konflikten i Tjetjenien, for der sker jo selvfølgelig krænkelser i konflikten i Tjetjenien, som vi også fra dansk side hele tiden har sagt må ophøre.
Den humanitære folkeret tilsiger, at stater søger at imødekomme kravet om det, men der er ikke nogen pligt til det.
Vi har også henvendt os til Rusland og opfordret dem til at følge praksis og udlevere liget.
Om situationen i Tjetjenien vil jeg sige, at den er slem.
Det var faktisk det danske formandskab, der fik det på dagsordenen igen, efter at det var strøget af dagsordenen under det tidligere formandskab.
Og der er her og nu spæde tegn på fremskridt og selverkendelse fra russisk side.
Distriktsdomstolen i Groznyj idømte i forrige uge en lokal politimand, Sergej Lapin, 11 års fængsel for embedsmisbrug i forbindelse med bl.a. anvendelse af fysisk vold over for en tjetjensk mand, der efterfølgende forsvandt.
Samtidig har Human Rights Watch med en tjetjensk embedsmand som kilde oplyst, at der i februar i år er indledt 1.814 efterforskningssager.
I forbindelse med en nylig afholdt Ruslandskonference her på Christiansborg erkendte den tidligere øverstkommanderende for de russiske styrker i Groznyj, at der var begået menneskerettighedskrænkelser i Tjetjenien, og at en række russiske specialoperationer unødigt var gået ud over civile tjetjenere.
Samtidig gjorde han det klart, at der ikke fandtes nogen militær løsning på konflikten, hvor vi er enige.
Samtidig må vi jo konstatere, at Putin med udnævnelsen tidligere på året af en særlig repræsentant har iværksat en proces, der fokuserer på genopbygning og forbedring af situationen for Tjetjeniens indbyggere.
Præsidenten har på det seneste EU-Ruslandtopmøde opfordret EU til at bidrage til denne proces, og vi forventer, at Kommissionen inden for de kommende uger sender en mission af sted til Tjetjenien for nærmere at undersøge vores muligheder for at bistå.
Det betyder så også, at vi har øjne og ører inde i området, og det er der også brug for.
Det er et meget vigtigt spørgsmål, og jeg er glad for at få lov til at drøfte den side af det.
Men man skal ikke prøve at være nyfigen med hensyn til vores politiske forhandlingsmuligheder, for de er jo udtømt, hvis de bliver udbasunerede uden for forhandlingskredsen.
Men jeg synes, det er meget relevant.
Det er jo en velkendt sag, som vi også kan læse i aviserne, at USA er imod ophævelse af våbenembargoen.
Det er også en velkendt sag, som man også kan læse i aviserne, at USA frygter præcis det, som hr. Søren Espersen nævner, nemlig at europæiske våben kan blive brugt mod amerikanske soldater.
Her var dette emne på dagsordenen, og det var også på dagsordenen, da jeg var i Washington for at drøfte sagen med Det Hvide Hus’ nye sikkerhedsrådgiver Heathly og Condoleeza Rice, den nye udenrigsminister.
Så spørgsmålet optager USA meget, det kan jeg fuldstændig bekræfte, og derfor lægger vi også meget vægt på, at hvis det kommer så vidt osv., skal forholdene drøftes med de allierede i området, dvs. Japan og USA, inden der kan træffes konkrete beslutninger om en våbenpolitik over for Kina, så deres bekymringer og betænkeligheder kommer til at indgå i de europæiske overvejelser.
Så enkelt vil jeg ikke stille det op.
Nu vil jeg ikke fortælle fortrolige ting, men man kan jo læse aviser, og her kan man se, at den tyske kansler er lige så optaget af at ophæve våbenembargoen som Chirac.
Man kan også læse i aviserne, at den engelske regering har støttet ophævelsen af våbenembargoen, og hvis man læser videre i aviserne, vil man kunne se, at der faktisk kun er ganske, ganske få lande, som ikke støtter ophævelse af våbenembargoen mod Kina, heriblandt Danmark, som ikke har deltaget i initiativet og bidraget til det.
Der er enighed i det danske Folketing, og der er også meget bred tilslutning til regeringens politiske linje, som er fastlagt i Folketingets Europaudvalg.